La campanya de matrícula i canvi de centre per al curs 2016/2017 arranca a Burjassot el 9 de maig
2025-07-24

La Regidoria d’Educació de l’Ajuntament de Burjassot, dirigida per Laura espinosa Pérez, ha informat als pares, mares i tutors dels xiquets que començaran la seua etapa acadèmica en el curs 2016/17, o aquells que van a canviar de centre, sobre l’inici de la Campanya de Matrícula i canvi de centre que començarà el pròxim 9 de maig.

El procés ordinari, en educació infantil i primària, serà del 9 al 19 de maig, i les sol·licituds hauran de presentar-se en el centre escolar escollit en primera opció i adjuntar la fotocòpia del DNI del pare, mare o tutor del xiquet, la fotocòpia del Llibre de família i l’informe de salut escolar. A més, depenent de la situació de cada xiquet, caldrà presentar també l’acreditació de domicili, la renda anual de la unitat familiar, o les circumstàncies específiques, entre altres documents.

Tota la informació sobre la documentació que cal aportar està en la GUIA editada per la Regidoria que s’ha repartit als pares i que es pot consultar també en la web municipal, www.burjassot.org.

Les llistes provisionals d’admesos seran publicades el 2 de juny i les definitives el dia 14 del mateix mes. Del 17 al 29 de juny caldrà formalitzar les matrícules.

En el cas dels alumnes d’ESO i Batxillerat, la presentació del sol·licituds és del 23 de maig al 2 de juny, publicant-se la llista provisional el dia 11 de juny i les definitives el dia 19. Del 21 al 28 de juliol caldrà formalitzar les matrícules.